ກຳລັງຂອງອີຣັກ ຍຶດເອົາເມືອງ Amerli ໃນພາກເໜືອ ໄດ້ຄືນ (ສະໄລດ໌/ວີດີໂອ)
ປະຊາຊົນທີ່ຕົກຄ້າງ ຢູ່ໃນເມືອງ Amerli ຕ້ອງອາໄສ ສະບຽງ ເຂົ້າປາອາຫານ ນ້ຳດື່ມນ້ຳໃຊ້ ແລະຢຸກຢາປົວພະຍາດ ທີ່ຫລຸດນ້ອຍຖອຍລົງນັບມື້ ມາໄດ້ສອງເດືອນປາຍແລ້ວ.
ບັນດາເຈົ້າໜ້າທີ່ອີຣັກ ກ່າວວ່າ ພວກກຳລັງຂອງຕົນໄດ້ບຸກຜ່າ ການປິດລ້ອມຂອງກຸ່ມຫົວຮຸນແຮງ jihadist ທີ່ຕໍ່ສູ້ເພື່ອສາສະ ໜານັ້ນ ເຂົ້າໄປໃນເມືອງ Amerli ໃນພາກເໜືອຂອງປະເທດ ບ່ອນທີ່ປະຊາຊົນຫຼາຍພັນຄົນ ໄດ້ຕົກຄ້າງຢູ່ມາໄດ້ດົນກວ່າສອງ ເດືອນປາຍແລ້ວ ໂດຍອາໄສສະບຽງເຂົ້າປາອາຫານ ນ້ຳດື່ມນ້ຳ ໃຊ້ ແລະຢຸກຢາປົວພະຍາດທີ່ຫລຸດນ້ອຍຖອຍລົງນັບມື້ ກະຊວງປ້ອງກັນປະເທດສະຫະລັດ ກ່າວວ່າ ສະຫະລັດໄດ້ທຳ ການໂຈມຕີທາງອາກາດໃນວັນເສົາວານນີ້ ຕໍ່ພວກຫົວຮຸນແຮງ ລັດອິສລາມໃນອີຣັກ ຢູ່ອ້ອມແອ້ມເມືອງ Amerli ນັ້ນ ແລະຖິ້ມ ເຄື່ອງຊ່ອຍເຫຼືອດ້ານມະນຸດສະທຳໃຫ້ແກ່ພວກປະຊາຊົນ ທີ່ຍັງ ຕົກຄ້າງຢູ່ໃນເມືອງ ພົນເຮືອຕີ John Kirby ໂຄສົກປະຈຳທຳນຽບຫ້າແຈ ກ່າວຢູ່ໃນຖະແຫຼງການສະບັບນຶ່ງວ່າ ເຮືອບິນຂອງກອງທັບອາກາດສະຫະລັດໄດ້ຖິ້ມ ເຄື່ອງຊ່ອຍເຫຼືອດັ່ງກ່າວລົງ ຄຽງຂ້າງ ພວກເຮືອບິນຈາກອອສເຕຣເລຍ ຝຣັ່ງ ແລະອັງກິດ ນາຍພົນ Kirby ກ່າວອີກວ່າ ກອງທັບສະຫະລັດ ໄດ້ປະສານງານໃນການໂຈມຕີທາງອາ ກາດຂອງຕົນຕໍ່ຕ້ານພວກກໍ່ການຮ້າຍລັດອິສລາມທີ່ຢູ່ໃກ້ໆນັ້ນ ເພື່ອສະໜັບສະໜຸນການ ປະຕິບັດງານຊ່ອຍເຫຼືອດ້ານມະນຸດສະທຳ ທາງດ້ານອອສເຕຣເລຍ ກໍກ່າວວ່າ ຕົນກຳລັງເຂົ້າຮ່ວມໃນຄວາມພະຍາຍາມຂອງນາໆ ຊາດ ເພື່ອຈັດສົ່ງອາວຸດໃຫ້ພວກຊາວເຄີດສ໌ ທີ່ກຳ ລັງທຳການຕໍ່ສູ້ກັບພວກຫົວຮຸນແຮງ ລັດອິສລາມນັ້ນ ນາຍົກລັດຖະມົນຕີອອສເຕຣເລຍ ທ່ານ Tony Abbot ກ່າວໃນວັນອາ ທິດມືນີ້ວ່າ ສະຖານະການໃນອີຣັກ ແມ່ນເປັນ  ທ່ານກ່າວ ຕໍ່ໄປວ່າ ອອສເຕຣເລຍຈະສືບຕໍ່ດຳເນີນງານ ກັບພວກປະເທດພາຄີນາໆຊາດ ເພື່ອ ຈາກພວກຫົວຮຸນແຮງນັ້ນ ຫົວໜ້າສືບລັບພາຍໃນປະເທດເຢຍຣະມັນ ກ່າວໃນວັນອາທິດມື້ນີ້ວ່າ ພວກຊາວໜຸ່ມ ມຸສລິມໄດ້ຖືກດຶງດູດໄປຫາ ພວກນັກຕໍ່ສູ້ລັດອິສລາມໃນອີຣັກແລະຊີເຣຍ ຍ້ອນຄວາມໂຫດຮ້າຍປ່າເຖື່ອນ ລັດທິຫົວຮຸນແຮງຈັດແລະຄວາມເຂັ້ມງວດຂອງພວກເຂົາ ທ່ານ Hans-Georg Maassen ກ່າວຕໍ່ວິທະຍຸ Deutschlandfunk ວ່າ ຢ່າງໜ້ອຍມີຄົນເຢຍຣະມັນ 400 ຄົນ ເຂົ້າຮ່ວມກັບພວກນັກຕໍ່ສູ້ລັດອິສລາມ ແລະມີຫຼັກຖານວ່າ ຢ່າງ ນ້ອຍມີ 5 ຄົນໄດ້ທຳການໂຈມຕີສະລະຊີບ ໃຫ້ພວກກະບົດນັ້ນ ໃນວັນອາທິດມື້ນີ້ ລັດຖະບານເຢຍຣະມັນມີກຳນົດຈະທຳການຕັດສິນໃຈວ່າ ຈະສົ່ງການ ຊ່ອຍເຫຼືອທາງທະຫານ ໄປໃຫ້ແກ່ກຳລັງຊາວເຄີດສ໌ ທີ່ພວມຕໍ່ສູ້ກັບ ພວກລັດອິສລາມ ໃນອີຣັກນັ້ນຫຼືບໍ? ລັດຖະມົນຕີການຕ່າງປະເທດສະຫະລັດ ທ່ານ John Kerry ກ່າວວ່າ ວໍຊິງຕັນຈະໃຊ້ ກອງປະຊຸມສຸດຍອດກຸ່ມເນໂຕທີ່ຈະມີຂຶ້ນນີ້ ເພື່ອຊຸກຍູ້ໃຫ້ມີຫຼາຍປະເທດເຂົ້າຮ່ວມກັນ ເພື່ອຕໍ່ສູ້ກັບພວກຫົວຮຸນແຮງອິສລາມນິກາຍຊຸນນີນັ້ນ